Revenire de senzație în Liga 1?! Marius Șumudică face anunțul: "M-au sunat"
Marius Șumudică s-a despărțit recent de Gaziantep.
Antrenorul i-a preluat pe turci în septembrie 2023 și s-a despărțit de Gaziantep în martie 2024, după 28 de prezențe pe banca tehnică a clubului, timp în care a bifat 1.32 puncte pe meci, conform statisticilor oferite de site-ul de specialitate Transfermarkt.
Revenire de senzație în Liga 1?! Marius Șumudică face anunțul: "M-au sunat"
Marius Șumudică a avut o intervenție în direct la televiziunea DigiSport unde a confirmat zvonurile cu privire la faptul că a purtat discuții despre preluarea Petrolului Ploiești, al cărui post de antrenor a rămas vacant în urma plecării lui Florin Pârvu.
Antrenorul a precizat că a fost nevoit să-i refuze pe "lupii galbeni" din cauza problemelor familiale.
"Da, este adevărat. Au fost discuții din partea celor de la Voluntari, dar și de la Petrolul. Dar am refuzat pentru moment. De fapt, și întoarcerea mea în țară a fost generată de niște probleme familiale care necesitau prezența mea.
M-au sunat să merg la Petrolul, dar în momentul de față nu mă simt pregătit și nu mi-aș dori să înțeleagă greșit refuzul în momentul de față", a spus Marius Șumudică.
Marius Șumudică a antrenat ultima dată în primul eșalon al României în perioada iunie 2021 - august 2021, când a fost numit principal la CFR Cluj și și-a trecut în CV titlul de campion cu echipa din Gruia.
Urmăriți SPORT.RO și pe Google News